B4-0182, 0200, 0201, 0204 και 0206/98

Ψήφισμα σχετικά με την κρίση στο Ιράκ

Το Ευρωπαΐκό Κοινοβούλιο,

- έχοντας υπόψη παλαιότερα ψηφίσματά του σχετικά με την κατάσταση στο Ιράκ,

- έχοντας υπόψη τα ψηφίσματα του Συμβουλίου Ασφαλείας των ΗΕ σχετικά με την κατάσταση στο Ιράκ και ειδικότερα το ψήφισμα του Συμβουλίου Ασφαλείας των ΗΕ αριθ. 687 του Απριλίου 1991 ,

Α. λαμβάνοντας υπόψη το γεγονός ότι το Συμβούλιο Ασφαλείας των ΗΕ έχει αποφασίσει ότι το Ιράκ πρέπει να παράσχει απεριόριστη και άνευ όρων πρόσβαση στις ομάδες επιθεωρήσεως όπλων των ΗΕ σε όλες τις εγκαταστάσεις στην επικράτειά του,

Β. επισημαίνοντας με ανησυχία ότι το Ιράκ εμποδίζει διαρκώς και σε αυξανόμενο βαθμό τις εργασίες των ομάδων επιθεωρητών της UNSCOM, εντελώς δε πρόσφατα με το να απαγορεύει απολύτως τις επισκέψεις της UNSCOM στις λεγόμενες «προεδρικές» εγκαταστάσεις και να διαμαρτύρεται για το «δυσανάλογο» αριθμό αμερικανών και βρετανών επιθεωρητών που συμμετέχουν στις ομάδες επιθεωρητών της UNSCOM,

Γ. τονίζοντας με έμφαση ότι η σκόπιμη πολιτική αρνήσεως του Ιράκ να συνεργασθεί με την UNSCOM αυξάνει τις πιθανότητες και τους φόβους ότι το Ιράκ θα επαναλάβει την παραγωγή όπλων μαζικής καταστροφής και ότι η UNSCOM έχει καταλήξει στο συμπέρασμα ότι ένας σημαντικός αριθμός βιολογικών και χημικών όπλων και πυραύλων δεν έχει μέχρι σήμερα απογραφεί,

Δ. λαμβάνοντας υπόψη ότι, στο παρελθόν, το Ιράκ δεν δίστασε να χρησιμοποιήσει όπλα μαζικής καταστροφής, ιδίως κατά των ιρανικών δυνάμεων, στη διάρκεια του Ιρανοΐρακινού πολέμου, και κατά κούρδων αμάχων, στη Halabja, to 1987,

Ε. τονίζοντας με έμφαση ότι το Ιράκ μη συμμορφούμενο με τους όρους της απόφασης αριθ. 687 του Συμβουλίου Ασφαλείας των Ηνωμένων Εθνών, όχι μόνο αμφισβητεί σοβαρά τη δικαιοδοσία του Συμβουλίου Ασφαλείας και των Ηνωμένων Εθνών στο σύνολό τους, αλλά συνιστά επίσης σοβαρή απειλή για την ειρήνη και την ασφάλεια σε ολόκληρη τη Μέση Ανατολή,

ΣΤ. έχοντας υπόψη το γεγονός ότι, σύμφωνα με τη Συνθήκη, η Προεδρία του Συμβουλίου είναι υποχρεωμένη να καταβάλει κάθε προσπάθεια ώστε να καταλήξει σε μία κοινή θέση σε μείζονα προβλήματα εξωτερικής πολιτικής και πολιτικής για την ασφάλεια και επισημαίνοντας με λύπη το γεγονός ότι μέχρι σήμερα το Συμβούλιο δεν έχει αποφασίσει για μία κοινή θέση έναντι του Ιράκ,

Ζ. υπογραμμίζοντας με έμφαση ότι μια κοινή πολιτική της ΕΕ έναντι του Ιράκ που θα έχει ως αποτέλεσμα να ασκηθεί από κοινού έντονη διπλωματική πίεση στο Ιράκ προκειμένου να συμμορφωθεί πλήρως με τους όρους της απόφασης 687 του Συμβουλίου Ασφαλείας, μπορεί να δημιουργήσει τις απαραίτητες προϋποθέσεις ώστε να αποφευχθεί η ανάγκη στρατιωτικής δράσεως κατά της χώρας αυτής, η οποία, μολονότι θα αποσκοπούσε να αποστερήσει το Ιράκ από τη δυνατότητα να παράγει και να χρησιμοποιήσει όπλα μαζικής καταστροφής, θα προκαλούσε επίσης απώλειες και σοβαρές ζημίες σε αθώους πολίτες,

Η. εκφράζοντας τη βαθειά του δυσφορία για το γεγονός ότι με βάση αξιόπιστες πληροφορίες των ΗΕ και άλλων πηγών, ο άμαχος πληθυσμός, ο οποίος σε κάθε περίπτωση υπομένει το ζυγό του Σαντάμ Χουσε&?;ν, υποφέρει από σοβαρές κακουχίες, μεγάλα προβλήματα υγείας και αύξηση των ποσοστών θανάτου εξ αιτίας της ελλείψεως βασικών αγαθών, όπως τροφές για βρέφη, ρύζι, παρασιτοκτόνα, απολυμαντικά του ύδατος, επιδέσμους και φάρμακα,

Θ. τονίζοντας με έμφαφη ότι οι εμπορικές κυρώσεις κατά του Ιράκ μπορούν να αρθούν εφόσον η χώρα συμμορφωθεί πλήρως με τους όρους του ψηφίσματος 687 του Συμβουλίου Ασφαλείας 7 τονίζοντας επίσης την ανάγκη για την παροχή βοήθειας προκειμένου να αντιμετωπισθούν οι επείγουσες ανάγκες του άμαχου πληθυσμού στο Ιράκ μέσω μιας επεκτάσεως του προγράμματος πωλήσεως πετρελαίου για την αγορά τροφίμων και μέσω της παροχής ανθρωπιστικής βοήθειας με το πρόγραμμα της Υπηρεσίας Ανθρωπιστικής Βοήθειας της Ευρωπαΐκής Κοινότητας (ECHO),

Ι. έχοντας υπόψη το γεγονός ότι μέχρι σήμερα όλες οι προσπάθειες για την επίτευξη διπλωματικής λύσεως στην κρίση σύμφωνα με τις αποφάσεις του Συμβουλίου Ασφαλείας των ΗΕ έχουν αποτύχει να οδηγήσουν σε ένα θετικό αποτέλεσμα,

1. εκφράζει τη βαθιά του πεποίθηση ότι το Ιράκ πρέπει να αποδεχθεί τις αποφάσεις του Συμβουλίου Ασφαλείας των ΗΕ σχετικά με την απεριόριστη και άνευ όρων πρόσβαση των ομάδων επιθεωρήσεως όπλων των ΗΕ σε όλες τις εγκαταστάσεις στην επικράτειά του και καλεί την κυβέρνηση του Ιράκ να τερματίσει άμεσα τη διαρκή και αυξανόμενη παρεμπόδιση των εργασιών των ομάδων επιθεωρητών της UNSCOM και να συμμορφωθεί πλήρως και χωρίς καθυστέρηση με τους όρους της απόφασης 687 του Συμβουλίου Ασφαλείας των Ηνωμένων Εθνών 7

2. απευθύνει έκκληση στο Συμβούλιο να καταβάλει κάθε δυνατή προσπάθεια προκειμένου να χαράξει μια κοινή πολιτική της ΕΕ έναντι του Ιράκ που θα αποβλέπει στην από κοινού άσκηση έντονης διπλωματικής πιέσεως στο Ιράκ προκειμένου η χώρα αυτή να συμμορφωθεί πλήρως με τους όρους της απόφασης 687 του Συμβουλίου Ασφαλείας, επιδιώκοντας κατ' αυτόν τον τρόπο να δημιουργήσει τις απαραίτητες προϋποθέσεις ώστε να αποφευχθεί η ανάγκη στρατιωτικής δράσεως κατά της χώρας αυτής και καλεί την Προεδρία του Συμβουλίου να αναλάβει πρωτοβουλία προκειμένου να καθορισθεί μια τέτοια κοινή στάση 7

3. καλεί όλα τα ενδιαφερόμενα μέρη και ειδικότερα το Γενικό Γραμματέα των ΗΕ να καταβάλουν κάθε δυνατή προσπάθεια για να επιτύχουν τη συμμόρφωση του Ιράκ μέσω διπλωματικών και πολιτικών μέσων, ερχόμενοι επίσης σε διάλογο με τους άραβες εταίρους της ΕΕ 7

4. υπογραμμίζει με έμφαση ότι η ενδεχόμενη χρήση άλλων μέσων εκτός από την άσκηση διπλωματικής πιέσεως προκειμένου να εξαναγκασθεί το Ιράκ να συμμορφωθεί πλήρως με τους όρους της απόφασης 687 του Συμβουλίου Ασφαλείας, θα πρέπει να εξετασθεί όταν όλα τα διπλωματικά διαβήματα θα έχουν αποτύχει 7

5. φρονεί, ωστόσο, ότι, εφόσον οι προσπάθειες αυτές δεν στεφθούν με επιτυχία στο εγγύς μέλλον, κατόπιν επισήμων διαβουλεύσεων με το Συμβούλιο Ασφαλείας των ΗΕ, θα πρέπει να ληφθούν περαιτέρω μέτρα προκειμένου να εξαναγκασθεί το Ιράκ να συμμορφωθεί με τις αποφάσεις του Συμβουλίου Ασφαλείας των ΗΕ 7

6. υποστηρίζει την απόφαση για την αύξηση της ανθρωπιστικής βοήθειας, ιδίως μέσω της αποστολής τροφίμων και φαρμάκων, προς τον άμαχο πληθυσμό του Ιράκ με την άμεση και σημαντική αύξηση του προγράμματος πωλήσεως πετρελαίου για αγορά τροφίμων, όπως έχει προταθεί από το Γενικό Γραμματέα των Ηνωμένων Εθνών, καθώς επίσης και με την παροχή άμεσης βοήθειας μέσω του κοινοτικού προγράμματος ECHO 7 τονίζει, ωστόσο, ότι η βοήθεια αυτή θα πρέπει να διανεμηθεί χωρίς παρέμβαση των επίσημων οργανισμών του Ιράκ και καλεί το καθεστώς του Ιράκ να σταματήσει να παρεμποδίζει τη διανομή της ανθρωπιστικής βοήθειας

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, το Γενικό Γραμματέα των Ηνωμένων Εθνών και την κυβέρνηση του Ιράκ.